Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [3/22](http://www.uradni-list.si/1/objava.jsp?sop=2022-01-0014) – ZDeb in [32/25](https://www.uradni-list.si/glasilo-uradni-list-rs/vsebina/2025-01-1281) – ZJU-1; v nadaljevanju ZJU) **Ministrstvo za notranje zadeve – Policija**, Štefanova ulica 2, Ljubljana, objavlja javni natečaj za zasedbo uradniškega delovnega mesta, in sicer:

**policijski inšpektor - pripravnik (šifra DM 74033)** v Generalni policijski upravi, Uradu za informatiko in telekomunikacije, Sektorju za operativno – tehnične sisteme.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja), visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) oziroma visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* da ni bil pravnomočno obsojen zaradi naklepnega kaznivega dejanja, za katero se storilec preganja po uradni dolžnosti, ali da ni bil pravnomočno obsojen zaradi drugega kaznivega dejanja na nepogojno kazen zapora v trajanju več kot tri mesece,
* da zoper osebo ni vložena pravnomočna obtožnica zaradi naklepnega kaznivega dejanja, za katero se storilec preganja po uradni dolžnosti,
* da je državljan Republike Slovenije s stalnim prebivališčem v Evropski uniji,
* da je bil varnostno preverjen v obsegu in na način, kot je določen v Zakonu o organiziranosti in delu v policiji, in da zanj ne obstaja varnostni zadržek (navedeno se izvede v okviru izbirnega postopka),
* opravljeno osnovno usposabljanje za obravnavo in varovanje tajnih podatkov (kandidat ga lahko opravi v okviru izbirnega postopka),
* da ima vozniško dovoljenje B kategorije,
* da nima dvojnega državljanstva,
* da ni član politične stranke in da o tem poda pisno izjavo.

**Prednost pri izbiri bodo imeli kandidati s poznavanjem področja radijskih komunikacij.**

Naloge na delovnem mestu:

* izvajanje nalog po programu pripravništva,
* po naročilu nadrejenega opravljanje drugih nalog s svojega delovnega področja.

Posebnosti delovnega mesta: neenakomerni delovni čas (razpored), izpostavljenost dodatnim tveganjem, ki vplivajo na notranjo varnost v policiji.

**V Pravilniku o trajanju pripravništva, načinu, poteku in programu usposabljanja pripravnikov (Uradni list RS, št. 28/09) je v 2. členu navedeno,** **da je pripravnik oseba, ki nima ustreznih delovnih izkušenj v skladu z zakonom in prvič sklene pogodbo o zaposlitvi, ustrezno stopnji njene strokovne izobrazbe, z namenom, da se usposobi za opravljanje dela. Kandidatov, za katere bo iz vlog razvidno, da so že bili zaposleni in so že pridobili ustrezne delovne izkušnje za opravljanje dela na stopnji, za katero je po tem razpisu predvideno, da se kandidat usposobi, ne bomo vključili v izbirni postopek.**

Prijava mora vsebovati:

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. izjavo kandidata, da:
* je državljan RS s stalnim prebivališčem v Evropski uniji,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot tri mesece,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
* nima dvojnega državljanstva,
* ni član politične stranke,
* ima vozniško dovoljenje B kategorije,
1. izjavo, da za namen tega natečajnega postopka dovoljuje Ministrstvu za notranje zadeve pridobitev podatkov iz 2. točke iz uradne evidence (v primeru, da kandidat z vpogledom iz uradnih evidenc ne soglaša, mora sam predložiti vsa dokazila).

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti  in veščine, ki jih je pridobil.

V izbirni postopek se v skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06, 104/10 in [32/25](https://www.uradni-list.si/glasilo-uradni-list-rs/vsebina/2025-01-1281) – ZJU-1) ne uvrstijo kandidati, ki ne izpolnjujejo natečajnih pogojev.

**Z izbranim kandidatom se bo sklenilo delovno razmerje za določen čas 10 mesecev, za čas opravljanja pripravništva, s polnim delovnim časom.** Po uspešno opravljenem pripravništvu obstaja možnost sklenitve pogodbe za nedoločen čas.Izbrani kandidat bo delo opravljal v prostorih Urada za informatiko in telekomunikacije, Sektorja za operativno – tehnične sisteme, Oddelka za radijske komunikacije, Vodovodna 93 A , Ljubljana, oziroma v drugih uradnih prostorih organa.

Kandidati pošljejo prijavo preko spletne strani **https://kadri.mnz.gov.si/delovna-mesta/** ali v pisni obliki na priloženem obrazcu **Vloga za zaposlitev** ki jo pošljejo v zaprti ovojnici z označbo: »za javni natečaj – policijski inšpektor - pripravnik, št. 1100-63/2025« na naslov: Ministrstvo za notranje zadeve, Štefanova ulica 2, 1501 Ljubljana, in sicer **v 21 dneh** po objavi na osrednjem spletnem mestu države uprave GOV.SI in Zavodu RS za zaposlovanje. Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo. Za pisno obliko prijave se šteje tudi elektronska oblika, poslana na **elektronski naslov** **gp.mnz@gov.si**, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končanem izbirnem postopku bo objavljeno na spletnih straneh Policije.

Informacije o delovnem področju: Peter Ribarič, vodja Sektorja za operativno – tehnične sisteme, tel. št. 01 428 56 88.

Informacije o izvedbi javnega natečaja: Tina Mitrović, Urad za organizacijo in kadre, tel. št. 01 428 49 29.

V besedilu natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.